
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 313 

5 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας και εργασίας νυκτε¬ 
ρινών και εξαιρέσιμων υπαλλήλων των πολιτικών 
Γραφείων του Υπουργού, Υφυπουργού Γεν. 
Γραμμ. Εμπορίου και Γραφείου Γεν. Γραμματέα 
Γεν. Γραμματ. Εμπορίου του Υπουργείου Ανάπτυ¬ 
ξης. 1 

Σύσταση - συγκρότηση και ορισμός μελών ομάδας ερ¬ 
γασίας για τη μελέτη των Λογαριασμών του Δημο¬ 
σίου. 2 

Πρόγραμμα οικονομικών ενισχύσεων στις ορεινές και 
μειονεκτικές περιοχές έτους 1999 (Εξισωτική Απο¬ 
ζημίωση), σε εκτέλεση του Καν. (ΕΚ) 950/97 του 
Συμβουλίου, για τη βελτίωση της αποτελεσματικό- 


τητας των γεωργικών διαρθρώσεων. 3 

Τροποποίηση της 29574/5.2.97 απόφασης «Συγκρό¬ 
τηση Διοικητικού Συμβουλίου Ελληνικού Οργανι¬ 
σμού Γάλακτος». 4 


ΑΠΟΦΑΣΕΙ Σ 

Αριθ.2/18760/0022 (1) 

Έγκριση υπερωριακής εργασίας και εργασίας νυκτερι¬ 
νών και εξαιρέσιμων υπαλλήλων των πολιτικών Γ ρα¬ 
φείων του Υπουργού, Υφυπουργού Γεν. Γραμμ. Εμπο¬ 
ρίου και Γ ραφείου Γ εν. Γ ραμματέα Γεν. Γ ραμματ. Ε¬ 
μπορίου του Υπουργείου Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και ιδιαίτερα της παρ. 6 του άρθρου 
30 και της παρ. 2περ. ατού άρθρου 33 (ΦΕΚ Α' 137). 

2. Την αριθμ. 88/2.8.85 ΠΥΣ (ΦΕΚ Α'/137). 

3. Την αριθμ. 120/14.10.85 ΠΥΣ «Συμπλήρωση και τρο¬ 
ποποίηση της 88/2.8.85 ΠΥΣ Οργάνωση και λειτουργία 
Πολιτικών Γ ραφείων, μελών της Κυβέρνησης και Υφυ¬ 
πουργών» (ΦΕΚΑ/176). 


4. Την αριθμ. 206/30.12.93 ΠΥΣ «Συμπλήρωση της ΠΥΣ 
88/2.8.85» (ΦΕΚΑ/219). 

5. Την αριθ. 377/4.10.95 «Συμπλήρωση και τροποποίηση 
της αριθ. 88/2.8.85 ΠΥΣ Οργάνωση και λειτουργία Πολιτι¬ 
κών Γραφείων μελών της Κυβέρνησης και Υφυπουργών» 
(ΦΕΚ Α/38/14.3.97). 

6. Τις διατάξεις του άρθρου 1 παρ. 2α του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 
Α/38/14.3.97). 

7. Το ΠΔ 27/96 (ΦΕΚ 19/Α/96) «Περί συγχωνεύσεως Υ¬ 
πουργείων Τουρισμού, Βιομηχανίας Έρευνας, Τεχνολο¬ 
γίας και Εμπορίου, στο Υπουργείο Ανάπτυξης». 

8. Τις διατάξεις του Π.Δ. 59/96 «Σύσταση Γενικής Γραμ- 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της» (ΦΕΚ 51/Α/18.3.96). 

9. Την με αριθ. 114/8.10.96 (ΦΕΚ 924/Β/8.10.96) Κοινή 
απόφαση του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης». 

10. Την με αριθ. Β3-54/14/5/96 (ΦΕΚ 338/Β/96) απόφα¬ 
ση εξουσιοδότηση για υπογραφή εγγράφων με εντολή Υ¬ 
φυπουργού στον Γεν. Γ ραμματέα, στους Γ εν. Δ/ντές κ.λπ. 

11. Τις διατάξεις του ΠΔ 397/88, «Περί οργανισμού Υ- 
ΠΕΜ, όπως τροποποιήθηκε και συμπληρώθηκε με τα ΠΔ 
408/89, 228/90 και 405/91». 

12. Τις διατάξεις του άρθρου 18 του Ν. 2470/97 «Ανα¬ 
μόρφωση του νέου μισθολογίου του προσωπικού της Δη¬ 
μόσιας διοίκησης και άλλες συναφείς διατάξεις του Δη¬ 
μοσίου» (ΦΕΚ 40/Α/21.3.97), όπως αντικαταστάθηκε με 
το αρ. 15 του Ν. 2592/98 (ΦΕΚ57/Α ). 

13. Την αριθμ. 2030771/4262/0022/24.4.97 «Οδηγίες 
για την εφαρμογή των διατάξεων του Ν. 2470/97». 

14. Την αριθμ. 1107147/1239/006Α/4.10.96 απόφαση α¬ 
νάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. 

15. Την με αριθ. 2026169/2605/0022/22.4.98 «Παροχή 
οδηγιών για την υλοποίηση μισθολογικής πολιτικής έτους 
1998». 

16. Την αριθμ. 33/30.5.97 ΠΥΣ (ΦΕΚ 109/Α/30.5.97) «Συ¬ 
μπλήρωση και Τροποποίηση των ΠΥΣ 88/85 και 377/96». 

17. Το γεγονός ότι για την υπερωριακή απασχόληση ό¬ 
λων των υπαλλήλων των πολιτικών Γ ραφείων, Γ ραφείου 
Γ εν. Γραμματέα και λοιπών υπαλλήλων της Γ εν. Γ ραμμ. Ε- 

μπορίου. Προκαλείται δαπάνη ύψους 23.400.000 δρχ. και 
είναι εγγεγραμμένη πίστωση σε βάρος του κρατικού Προ¬ 
ϋπολογισμού για το έτος 1999 δρχ. 77.000.000 (Εγγε¬ 
γραμμένη πίστωση για το τρέχον έτος στο φορέα 35/140, 
ΚΑΕ 0511 δρχ. 41.000.000 και ΚΑΕ 0512 36.000.000). 

18. Τις υπηρεσιακές ανάγκες. 

19. Τις αριθμ. 2022941/2297/0022/7.4.98 και 2/8803/ 
0022/8.2.1999 εγκυκλίους του Υφυπουργού Οικονομι¬ 
κών, αποφασίζουμε: 

1. Εγκρίνουμε: α) Για δέκα πέντε (15) συνολικά υπαλλή¬ 
λους, ειδικούς συμβούλους και ειδικούς συνεργάτες που 
υπηρετούν στο γραφείο του Υπουργού Ανάπτυξης για το 
χρονικό διάστημα από 19.1.99 μέχρι 18.2.99 και για είκο¬ 
σι (20) συνολικά υπαλλήλους, ειδικούς συμβούλους και 
ειδικούς συνεργάτεςτου αυτού γραφείου από 19.2.99 μέ¬ 
χρι 30.4.99, 

β) για είκοσι εννέα (29) συνολικά υπαλλήλους, ειδικούς 
συμβούλους και ειδικούς συνεργάτες που υπηρετούν στο 
γραφείο του Υφυπουργού της Γ εν. Γ ραμμ. Εμπορίου του 
Υπουργείου Ανάπτυξης, για το χρονικό διάστημα από 
19.1.99 μέχρι 18.2.99 και για είκοσι (20) συνολικά υπαλ¬ 
λήλους ειδικούς συμβούλους και ειδικούς συνεργάτες 
του αυτού γραφείου από 19.2.99 μέχρι 30.4.99. 

γ) για δώδεκα (12) συνολικά υπαλλήλους ειδικούς συμ¬ 
βούλους και ειδικούς συνεργάτες που υπηρετούν στο 
γραφείο του Γεν. Γραμματέα της Γ.Γ. Εμπορίου του Υ¬ 
πουργείου Ανάπτυξης για το χρονικό διάστημα από 
19.1.99 μέχρι 30.4.99, ως εξής: 

Α) Υπερωριακή απασχόληση μέχρι σαράντα (40) ώρες 
το μήνα. 

Β) Νυχτερινή εργασία μέχρι τριάντα (30) ώρες το μήνα. 
Γ) Εργασία ημερήσια Κυριακών και εξαιρέσιμων ημε¬ 
ρών μέχρι είκοσι (20) ώρες το μήνα προκειμένου να αντι- 
μετωπισθούν επιταχτικές υπηρεσιακές ανάγκες των γρα¬ 
φείων. 

2. Οι καταστάσεις πληρωμής θα συντάσσονταιαπότο γ' 
τμήμα της Οικονομικής Δ/νσης του Υπουργείου Ανάπτυ¬ 
ξης (Γ εν. Γ ραμμ. Εμπορίου) μετά από σχετική βεβαίωση 
των Δ/ντών των γραφείων Υπουργού, Υφυπουργού και 
Γ εν. Γ ραμματέα μέ τα ονόματα των υπηρετούντων και τις 
ώρες απασχόλησης πόυ πραγματοποιούν κάθε μήνα. 

Η απόφαση αυτή ισχύει από 19.1.1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓΓ. ΒΕΝΙΖΕΛΟΣ 

Αριθ.2/20269/0004 ( 2 ) 

Σύσταση - συγκράτηση και ορισμός μελών ομάδας ερ¬ 
γασίας για τη μελέτη των Λογαριασμών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α 178). 

β) Του άρθρου 13 του Ν. 2346/95 «Δαπάνες κίνησης των 
μετακινουμένων προσώπων με εντολή του δημοσίου ε¬ 


ντός και εκτός της επικράτειας για εκτέλεση υπηρεσίας 
και άλλες διατάξεις» (Α 229). 

Υ) Του άρθρου 5 του Ν. 2062/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α 43), όπως συμπληρώθηκε με την παρ. 1 
του άρθρου 23 του Ν. 2085/92 (Α 170). 

δ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α 128), όπως τροποποιήθηκε 
μεταγενέστερα. 

ε) Του άρθρου 29 του Ν. 1558/85 (Α 137) το οποίο προ- 
σετέθη με το άρθρο 27 του Ν. 2081/92 (Α 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α 38). 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕΚ 40/Α/97). 

2. Την αριθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γ ενικό Γραμ¬ 
ματέα κ.λπ (Β 1052). 

3. Το αριθμ. 4849/12.3.99 έγγραφο του Ελεγκτικού Συ¬ 
νεδρίου περί υποδείξεως δύο (2) εκπροσώπων του. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του προέδρου, 
των μελών και του γραμματέα της ομάδας εργασίας 
1.500.000 δρχ. περίπου, η οποία θα βαρύνει τις πιστώσεις 
του προϋπολογισμού εξόδων έτους 1999 του Υπουργεί¬ 
ου Οικονομικών (ειδ. Φορέας 23/140 ΚΑΕ 0515). 

5. Την ανάγκη οριστικού κλεισίματος των λογαριασμών 
του δημοσίου που παραμένουν ανοικτοί, αποφασίζουμε: 

1. Συνιστούμε στο Γ.Λ. Κράτους ομάδας εργασίας για 
τη μελέτη των λογαριασμών του Δημοσίου και το οριστι¬ 
κό κλείσιμο αυτών. 

2. Συγκροτούμε την παραπάνω Επιτροπή και ορίζουμε 
τα μέλη αυτής, τους εξής υπαλλήλους: 

α) Σταματία Κουράκου, με βαθμό Α' /ΠΕ Δημοσιονομι¬ 
κών, που υπηρετεί ως Προίσταμένη Β' Τμήματος στη Δ24- 
Λογαριασμών του Δημοσίου, ως Συντονιστή. 

β) Βασίλειο Πανέτα, με βαθμό Α'/'ΠΕ - Δημοσιονομικών, 
που υπηρετεί στη Δ24-Λογαριασμών του Δημοσίου, ως 
μέλος. 

γ) Ελένη Λύγκουρη, με βαθμό Α'/ΠΕ - Δημοσιονομικών, 
που υπηρετεί στη Δ24-Λογαριασμών του Δημοσίου, ως 
μέλος. 

δ) Ευάγγελο Βασιλακόπουλο, με βαθμό Β'/ΠΕ-Δημο- 
σιονομικών, που υπηρετεί στη Δ20- Προϋπολογισμού, ως 
μέλος. 

ε) Αφροδίτη Κωστόγιαννη - Κόκκορη, με βαθμό Α’/'ΠΕ- 
Δημοσιονομικών, που υπηρετεί στη Δ23-Δημοσίου Χρέ¬ 
ους, ως μέλος. 

στ) Παναγιώτα Βερβαινιώτη - Παπαμώκου, με βαθμό 
Α'/ΠΕ-Δημοσιοναμικών, που υπηρετεί στη Δ25 - Κίνησης 
Κεφαλαίων, Εγγυήσεων, Δανείων και Αξιών, ως μέλος. 

ζ) Ολυμπία Βέλτσου, με βαθμό Α'/ΠΕ, Προίσταμένη 
Τμήματος του Ελεγκτικού Συνεδρίου, ως μέλος. 

η) Στέφανο Κουλούρη, με βαθμό Α'/ΠΕ, Προϊστάμενο 
Τμήματος του Ελεγκτικού Συνεδρίου, ως μέλος. 

θ) Ανδρέα Τσούκα, εντεταλμένο τμηματάρχη στο Τμή¬ 
μα Σχέσεων με το Δημόσιο, στην Τράπεζα της Ελλάδος, 
ως μέλος. 

3. Χρέη γραμματέα της Ομάδας Εργασίας θα εκτελεί η 
Καλλιόπη Λιούτα, με βαθμό Α'/ΤΕΙ-Δημοσιονομικού, που 
υπηρετεί στη Δ24-Λογαριασμών του Δημοσίου. 

4. Έργο της Ομάδας Εργασίας θα είναι: 

α) Η ταξινόμηση κατά κατηγορία των διαφόρων λογα¬ 
ριασμών του δημοσίου. 

β) Η αναζήτηση των προβλημάτων συνεπεία των οποί¬ 
ων οι λογαριασμοί αυτοί παραμένουν ανοικτοί. 

γ) Η επεξεργασία και υποβολή προτάσεων για την επί¬ 
λυση των προβλημάτων αυτών και 
δ) Κλείσιμο των λογαριασμών. 

5. Στην ανωτέρω Ομάδα Εργασίας, η οποία θα συνε¬ 
δριάζει εκτός του κανονικού ωραρίου εργασίας, θα κατα¬ 
βληθεί σχετική αποζημίωση που θα καθορισθεί με άλλη α¬ 
πόφαση του Υπουργού Οικονομικών. 

6. Το έργο της Ομάδας Εργασίας θα πρέπει να έχει πε- 
ρατωθείτο αργότερο μέχρι 30.6.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1999 

Με εντολή Υπουργού 
Ο Γ ενικός Διευθυντής 
ΔΙΟΝΥΣΙΟΣ ΡΙΖΟΣ 
-«- 

Αριθ. 338998/1908 (3) 

Πρόγραμμα οικονομικών ενισχύσεων στις ορεινές και μει¬ 
ονεκτικές περιοχές έτους 1999 (Εξισωτική Αποζημίω¬ 
ση), σε εκτέλεση του Καν. (ΕΚ) 950/97 του Συμβουλί¬ 
ου, για τη βελτίωση της αποτελεσματικότητας των γε¬ 
ωργικών διαρθρώσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 2 περίπτωση γ' του Ν. 992/79 
(ΦΕΚ280/Α/79). 

β. Του Ν.Δ. 131/1974 «περί παροχής οικονομικών ενι¬ 
σχύσεων στη γεωργική, κτηνοτροφική, δασική και αλιευ¬ 
τική παραγωγή», όπως τροποποιήθηκε με το Ν. 1409/83 
και το Ν. 2512/97 (άρθρο 11). 

γ. Του Ν. 2065/92, άρθρο 39 παρ. 10 που αφορά τις κοι¬ 
νές αποφάσεις των Υπουργών Γεωργίας και Οικονομικών 
για έγκριση οικονομικών ενισχύσεων. 

δ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 134), όπως αυτό προστέθηκε 
με το άρθρο 27 του Ν. 2081 /1992 (Α' 154). 

ε. Του Καν. (ΕΚ) 950/97 του Συμβουλίου για τη βελτίω¬ 
ση της αποτελεσματικότητας των γεωργικών διαρθρώσε¬ 
ων. 

στ. Του Καν. 2019/93/ΕΟΚ για θέσπιση ειδικών μέτρων 
για ορισμένα γεωργικά προϊόντα προς όφελος των μι¬ 
κρών νησιών του Αιγαίου Πελάγους. 

2. Την αριθμ. 339899/5.4.1993 απόφαση των Υπουργών 
Γ εωργίας και Υφυπουργού Εθνικής Οικονομίας «Συμπλη¬ 
ρωματικά μέτρα για την εφαρμογή του Καν. (ΕΚ) 950/97 
του Συμβουλίου για τη βελτίωση της αποτελεσματικότη¬ 
τας των γεωργικών διαρθρώσεων», όπως τροποποιήθηκε 
και ισχύει σήμερα. 

3. Την απόφαση της Ε.Ε. με αριθμ. Ε(94) 3202/94 με την 
οποία εγκρίθηκε το Επιχειρησιακό Πρόγραμμα «Ανάπτυ¬ 
ξη Τομέα Γ εωργίας», όπως ισχύει κάθε φορά. 

4. Την με αριθ. 1107147/1239/24.10.96 απόφαση του 
Πρωθυπουργού και Υπουργού Οικονομικών «περί ανάθε¬ 
σης αρμοδιοτήτων στους Υφυπουργούς Οικονομικών». 


5. Το Ενημερωτικό Σημείωμα του Γενικού Γραμματέα 
Υπ. Γεωργίας, με το οποίο εισηγείται την εφαρμογή του 
προγράμματος χορήγησης οικονομικών ενισχύσεων στις 
ορεινές και μειονεκτικές περιοχές, αποφασίζουμε: 

1. Εγκρίνουμε τη χορήγηση οικονομικών ενισχύσεων 
για την εφαρμογή του προγράμματος εξισωτικής αποζη¬ 
μίωσης έτους 1999 στις ορεινές και μειονεκτικές περιο¬ 
χές της Χώρας, όπως αυτές έχουν ορισθεί στα πλαίσια 
του άρθρου 21 του Καν. 950/97/ΕΚ για την Βελτίωση της 
Αποτελεσματικότητας των Γεωργικών Διαρθρώσεων. 

2. Οι δικαιούχοι, το ύψος της ενίσχυσης, οι όροι και προ¬ 
ϋποθέσεις ενίσχυσης καθορίζονται στη συνέχεια. 

3. ΠΡΟΓΡΑΜΜΑ ΕΞΙΣΩΤΙΚΗΣ ΑΠΟΖΗΜΙΩΗΣ (Ε.Α.) 

3.1. Δικαιούχοι 

Δικαιούχοι του προγράμματος της εξισωτικής αποζη¬ 
μίωσης κρίνονται τα φυσικά και μη φυσικά πρόσωπα που 
έχουν τις ακόλουθες προϋποθέσεις: 

3.1.1. Είναι γεωργοί, όπως αυτοί ορίζονται στην περί¬ 
πτωση (α) της παρ. 1 του άρθρου 8 της με αριθμ. 
339899/5.4.1993 Κοινής απόφασης των Υπουργών Γ εωρ¬ 
γίας και Υφυπουργού Εθνικής Οικονομίας, όπως τροπο¬ 
ποιήθηκε και ισχύει μέχρι σήμερα. 

3.1.2. Είναι αρχηγοί γεωργικών εκμεταλλεύσεων. 

3.1.3. Είναι μόνιμοι κάτοικοι των περιοχών του άρθρου 
21, του Καν. 950/97/ΕΚ όπως ισχύουν κάθε φορά, με εξαί¬ 
ρεση τους μετακινούμενους κτηνοτρόφους, όπως αυτοί 
ορίζονται στην περ. (στ) της παρ. 1 του άρθρ. 8 της αριθμ. 
339899/5.4.1993 κοινής απόφασης του Υπουργού Γ εωρ¬ 
γίας και Υφυπουργού Εθνικής Οικονομίας, όπως τροπο¬ 
ποιήθηκε και ισχύει μέχρι σήμερα, που μπορεί να είναι κά¬ 
τοικοι των λοιπών περιοχών. 

3.1.4. Είναι ενήλικα άτομα, ηλικίας έως 65 ετών. 

3.1.5. Κατέχουν νόμιμα και αξιοποιούν, με αυτοαπασχό¬ 
ληση, στις ορεινές και μειονεκτικές περιοχές, τουλάχι¬ 
στον 20 στρέμματα χρησιμοποιούμενης γεωργικής έκτα¬ 
σης, συνυπολογιζομένης και της έκτασης που αναφέρε- 
ται στην παρ. 2 του άρθρου 1 του Ν. 1080/1980 «περί 
τροποποιήσεως και συμπληρώσεως διατάξεων τινών της 
περί των προσόδων των Οργανισμών Τοπικής Αυτοδιοί¬ 
κησης Νομοθεσίας και άλλων τινών συναφών διατάξεων». 

3.1.6. Αναλαμβάνουν την υποχρέωση να συνεχίσουν τη 
γεωργική δραστηριότητα μέσα στις ορεινές και μειονε¬ 
κτικές περιοχές, για πέντε τουλάχιστον χρόνια, από τον 
πρώτο χρόνο που κρίθηκαν δικαιούχοι, ακόμη και αν δεν 
επιθυμούν να λάβουν την εξισωτική αποζημίωση κατά τα 
επόμενα χρόνια. 

Αυτοί που το έτος 1999 θέλουν να επανενταχθουν στο 
πρόγραμμα για έκτο (6) χρόνο, αναλαμβάνουν την ανω¬ 
τέρω υποχρέωση για μία πενταετία. Στην περίπτωση αυ¬ 
τή, το έτος 1999 υπολογίζεται σαν πρώτος (1ος) χρόνος 
της υπόψη πενταετίας. 

3.1.7. Δεν παίρνουν σύνταξη, σαν άμεσα ασφαλισμένοι, 
από οποιοδήποτε ταμείο εσωτερικού ή εξωτερικού. 

Κατ’ εξαίρεση είναι δυνατόν να κριθούν δικαιούχοι, οι α¬ 
νάπηροι με ποσοστό αναπηρίας μικρότερο από 67% κα¬ 
θώς και οι έμμεσα συνταξιοδοτού μενοι, εφόσον έχουν και 
τις λοιπές προϋποθέσεις, όπως αυτές ορίζονται με την 
παρούσα απόφαση. 

3.1.8. Δεν έχουν μόνιμη εξωγεωργική απασχόληση, ε- 
ξηρτημένη ή όχι. Σαν μόνιμα απασχολούμενοι σε δραστη¬ 
ριότητες εκτός γεωργίας, θεωρούνται όσοι κατά το έτος 
1998 πραγματοποίησαν περισσότερα από 140 ημερομί¬ 
σθια σε εξωγεωργικούς τομείς ή και τα εισοδήματά τους 

από εξωγεωργικούς τομείς ξεπέρασαν τα 2.200.000. 

Στα εξωγεωργικά εισοδήματα δεν περιλαμβάνονται 
πρόσοδοι που προέρχονται από την αλλοδαπή. 

Στις περιπτώσεις που ο αρχηγός της γεωργικής εκμε¬ 
τάλλευσης ασχολείται και σε εξωγεωργικούς τομείς, στα 
ημερομίσθια θα υπολογίζονται μόνο τα δικά του, ενώ στο 
εισόδημα θα λαμβάνεται υπόψη το δικό της καιτων μελών 
της οικογένειας του. 

3.2. Ύψος Εξισωτικής Αποζημίωσης 

3.2.1. Το συνολικό ύψος της εξισωτικής αποζημίωσης, 
που χορηγείται κατά εκμετάλλευση, δεν δύναται να είναι 
μεγαλύτερο από 920.000 δρχ. στις ορεινές περιοχές και 
στα Νησιά του Αιγαίου Πελάγους και από 810.000 δρχ. τις 
μειονεκτικές και με ειδικά προβλήματα περιοχές. 

3.2.1 .α. Εφόσον οι δικαιούχοι πέραν των λοιπών προϋ¬ 
ποθέσεων, όπως αυτές καθορίζονται στην παρ. 3.1 είναι 
νέοι γεωργοί, όπως αυτοί ορίζονται στο άρθρο 10 του 
Καν. (ΕΚ) 950/97 το ύψος της εξισωτικής αποζημίωσης α- 
νά εκμετάλλευση δύναται να φθάσει, στις ορεινές περιο¬ 
χές καθώς και στα Νησιά του Αιγαίου Πελάγους έως 
1.185.000 δρχ. και στις μειονεκτικές έως 1.060.000 δρχ. 

Το ύψος αυτό της ενίσχυσης, για την κατηγορία αυτή 
των δικαιούχων, χορηγείται μόνο στα δύο πρώτα έτη από 
το έτος της πρώτης εγκατάστασης και εφόσον συντρέ¬ 
χουν και οι λοιπές προϋποθέσεις ενίσχυσης. Τα λοιπά έ¬ 
τη, μέχρι τη συμπλήρωση της πενταετίας ενισχύονται ό¬ 
πως και οι λοιποί δικαιούχοι. 

3.2.1 .β. Εφόσον ο δικαιούχος πέραν των λοιπών προϋ¬ 
ποθέσεων που ορίζονται στην παρούσα πληρούν και τις 
προϋποθέσεις που ορίζονται στην παρ. 3.2.1 .β. της με α- 
ριθμ. 272/97 απόφασής μας τα ποσά και ο τρόπος υπολο¬ 
γισμού ορίζονται στις παρ. 3.2.1 .β και 3.3.2.α. της με α- 
ριθμ. 272/97 απόφασής μας. (Νέοι Αγρότες του Ν. 
2520/97). 

3.2.2. Προκειμένου για τα μη φυσικά πρόσωπα των υ¬ 
ποπεριπτώσεων (αα) και (ββ) της παρ. 1 του άρθρου 8 της 
αριθμ. 339899/5.4.93 κοινής απόφασης των Υπουργών 
Γεωργίας και Υφυπουργού Εθνικής Οικονομίας, τα μέγι¬ 
στα ποσά ενίσχυσης καθορίζονται σε ύψος έως 3.000.000 
δρχ. στις ορεινές περιοχές και 2.300.000 δρχ. στις μειο¬ 
νεκτικές και με ειδικά προβλήματα περιοχές. Ο υπολογι¬ 
σμός του ποσού της εξισωτικής αποζημίωσης για τα μη 
φυσικά πρόσωπα της παραγράφου αυτής, στηρίζεται στα 
στοιχεία κάθε μέλους, που έχει τις προϋποθέσεις της 
παρ. 3.1. τα δε επιμέρους ποσά αθροιζόμενα αποτελούν 
το συνολικό δικαιούμενο ποσό. 

Η διαβάθμιση του αριθμού των ζωικών μονάδων, τα α¬ 
ντίστοιχα ποσά ανά ζωική μονάδα, οι περιορισμοί και οι ό¬ 
ροι ενίσχυσης των ζώων, ισχύουν για κάθε μέλος χωρι¬ 
στά, όπως και για τους λοιπούς δικαιούχους για τους ο¬ 
ποίους αυτά πλην της παρ. 3.2.1 .β. καθορίζονται στη 
συνέχεια. 

3.3. Υπολογισμός ύψους Εξισωτικής Αποζημίωσης 

Το ύψος της Ε.Α., κατά εκμετάλλευση, καθορίζεται α¬ 
νάλογα με την περιοχή. 

3.3.1. Ορεινές περιοχές στα Νησιά του Αιγαίου Πελά¬ 
γους 

Ενισχύονται οι γεωργικές εκμεταλλεύσεις για τις ε¬ 
κτροφές ζώων (αιγοπρόβατα, βοοειδή και ιπποειδή κα¬ 
θώς και ιππάρια Σκύρου), για τις καλλιεργούμενες εκτά¬ 
σεις, ως ακολούθως: 

3.3.1.1. Εκτροφές ζώων στις ορεινές περιοχές και Νη¬ 
σιά του Αιγαίου Πελάγους 


Το ύψος ενίσχυσης, ανά εκμετάλλευση εκτροφής ζώων, 
καθορίζεται με βάση, τον αριθμό των ιδιόκτητων βοοει¬ 
δών, αιγοπροβάτων και ιπποειδών και ιππαρίων Σκύρου 
στην ομώνυμη νήσο, εκφρασμένων σε ζωικές μονάδες 
(Ζ.Μ.) που εκτρέφονται συστηματικά και αυτοαπασχόλη¬ 
ση καθ'όλη τη διάρκεια του έτους ενίσχυσης και μόνο στη 
νήσο Αστυπάλλαια, λόγω του ιδιόμορφου ιδιοκτησιακού 
καθεστώτος, που επικρατεί σε αυτή, με βάση τον αριθμό 
των βοοειδών, ιπποειδών και αιγοπροβάτων εκφρασμέ¬ 
νων σε Ζ.Μ. που κατέχονται νόμιμα και εκτρέφονται συ¬ 
στηματικά καθ' όλη τη διάρκεια του έτους ενίσχυσης, ως 
ακολούθως: 

Οι πρώτες 20 (1-20) Ζ.Μ. έως 22.000 δρχ./Ζ.Μ. 

Οι επόμενες 10 (21-30) Ζ.Μ. έως 17.000 δρχ./Ζ.Μ. 

Ειδικά για τους δικαιούχους της παρ. 3.2.1 .α.: 

(Νέοι Γ εωργοί) 

Οι πρώτες 20 (1-20) Ζ. Μ. έως 30.000 δρχ./Ζ.Μ. 

Οι επόμενες 10 (21-30) Ζ.Μ. έως 21.500 δρχ./Ζ.Μ. 

Εφόσον πρόκειται για εκτροφή βοοειδών στα Νησιά του 
Αιγαίου Πελάγους: 

Οι πρώτες 20 (1-20) Ζ.Μ. έως 35.000 δρχ./Ζ.Μ. 

Οι επόμενες 10 (21-30) Ζ.Μ. έως 30.000 δρχ./Ζ.Μ. 

Ειδικά για τους Νέους Γεωργού (άρθρο 10 Καν. (ΕΚ) 
950/97). 

Οι πρώτες 20 (1-20) Ζ.Μ. έως 46.000 δρχ./Ζ.Μ. 

Οι επόμενες 10 (21-30) Ζ.Μ. έως 40.000 δρχ./Ζ.Μ. 

Οι αγελάδες των οποίων το γάλα προορίζεται για την ε¬ 
σωτερική αγορά των Νήσων του Αιγαίου Πελάγους μπο¬ 
ρούν να ληφθού ν υπόψη για τον υπολογισμό της Εξισωτι- 
κής Αποζημίωσης στο σύνολο των περιοχών αυτών που ο¬ 
ρίζονται στα άρθρα 23, 24 και 25 του Καν. 950/1997 ΕΚ 
εντός του ορίου των 20 μονάδων. 

3.3.1.2. Καλλιεργούμενες εκτάσεις στις ορεινές περιο¬ 
χές και στα Νησιά του Αιγαίου Πελάγους. 

Το ύψος ενίσχυσης, ανά εκμετάλλευση, καθορίζεται με 
βάση τον αριθμό των στρεμμάτων που καλλιεργούνται 
συστηματικά και με αυτοαπασχόληση σ’ αυτή και ανέρχε¬ 
ται σε 1.700 δρχ./στρέμμα και μέχρι 150 στρέμματα ανά 
εκμετάλλευση, με εξαίρεση τους δικαιούχους της παρ. 

3.2.1.α„ όπου το ύψος της ανά στρέμμα ενίσχυσης μπο¬ 
ρεί να φθάσει στις 2.000 δρχ. 

Ειδικά για τις συστηματικές καλλιέργειες: 

Κριθής για παραγωγή καρπού, κτηνοτροφικών φυτών, 
μαλακού σίτου ή ανά στρέμμα ενίσχυση ανέρχεται σε ύ¬ 
ψος έως 2.100 δρχ. με εξαίρεση τους δικαιούχους της 
παρ. 3.2.1.α. που μπορεί να φθάσει έως 2.500 δρχ. 

Πλέον των 150 στρεμμάτων η εκμετάλλευση δεν ενι- 
σχύεται με εξαίρεση: 

Τους δικαιούχους ης παρ. 3.2.2. (μη φυσιά πρόσωπα) 
που ενισχύονται έως 1.200 στρέμματα και 

Τους δικαιούχους της παραγράφου 3.2.1 .β. που ενι- 
σχύονται μέχρι 500 στρέμματα. 

- Η εξισωτική Αποζημίωση μπορεί να χορηγείται στα μι¬ 
κρά νησιά για όλες τις φυτικές καλλιέργειες εφόσον αυ¬ 
τές πραγματοποιούνται κατά τρόπο σύμφωνο με τις α¬ 
παιτήσεις για την προστασία του περιβάλλοντος και ε¬ 
ντός του ορίου των 920.000 δρχ. ή των 1.185.000 δρχ. για 
τους Νέους Γεωργούς. 

Διευκρινίζεται ότι δεν υπολογίζεται στρεμματική ενί¬ 
σχυση σύμφωνα με το άρθρο 19 του Καν. (ΕΚ) 950/97 του 
Συμβουλίου. 

- Στις αγραναπαύσεις, βοσκοτόπους και στις εκτάσεις 
που καλλιεργούνται με ζωοτροφές που προορίζονται για 

τη διατροφή των ζώων της εκμετάλλευσης. 

- Στις μεγαλύτερες από 5 στρέμματα εκτάσεις συστη¬ 
ματικών οπωρώνων, μηλιάς, αχλαδιάς ή ροδακινιάς. 

- Στο σκληρό σιτάρι. 

- Στο μαλακό σιτάρι, σε περιοχές, όπου η μέση απόδο¬ 
ση του υπερβαίνει τα 250 χλγρ/στρ. 

- Στις καλλιέργειες που ορίζει ο Υπουργός Γεωργίας, 
σύμφωνα με το άρθρο 19 του Καν. (ΕΚ) 950/97 του Συμ¬ 
βουλίου. 

3.3.2. Μειονεκτικές και με ειδικό πρόβλημα περιοχές 

Ενισχύονται οι γεωργικές εκμεταλλεύσεις για τις ε¬ 
κτροφές ζώων (αιγοπρόβατα, βοοειδή, ιπποειδή) και για 
τις καλλιεργούμενες εκτάσεις, ως ακολούθως: 

3.3.2.1. Εκτροφές ζώων 

Το ύψος ενίσχυσης, κατά εκμετάλλευση εκτροφής ζώ¬ 
ων, καθορίζεται με βάση τον αριθμό των ιδιόκτητων βοο¬ 
ειδών και αιγοπροβάτων και ιπποειδών εκφρασμένων σε 
Ζωικές Μονάδες (Ζ.Μ.) που εκτρέφονται συστηματικά και 
με αυτοαπασχοληση καθ’ όλη τη διάρκεια του έτους ενί¬ 
σχυσης, ως ακολούθως: 

Οι πρώτες 20 (1-20) Ζ.Μ. έως 19.000 δρχ./Ζ.Μ. 

Οι επόμενες 10 (21-30) Ζ.Μ. έως 16.000 δρχ./Ζ.Μ. 

Ειδικά για τους δικαιούχους της παρ. 3.2.1 .α: 

Οι πρώτες 20 (1-20) Ζ.Μ. έως 27.000 δρχ./Ζ.Μ. 

Οι επόμενες 10(21-30) Ζ.Μ. έως 19.000 δρχ./Ζ.Μ. 

Στις περιοχές αυτές οι αγελάδες γαλακτοπαραγωγής 
που ορίζονται στην περίπτωση γ' της παρ. 1 του άρθρου 8 
της αριθμ. 339899/5.4.93 κοινής απόφασης των Υπουρ¬ 
γών Γεωργίας και Υφυπουργού Εθνικής Οικονομίας, ό¬ 
πως τροποποιήθηκε και ισχύει μέχρι σήμερα λαμβάνονται 
υπόψη στον υπολογισμό του ύψους της εξισωτικής απο¬ 
ζημίωσης και ενισχύονται έως 20 αγελάδες ανά εκμετάλ¬ 
λευση, μόνον εφόσον η αξία του γάλακτος και των γαλα¬ 
κτοκομικών τους προϊόντων είναι σημαντική (περίπτ. β' 
της παρ. 1 του άρθρου 8 της αριθμ. 339899/5.4.1993) κοι¬ 
νής απόφασης των Υπουργών Γεωργίας και Υφυπουργού 
Εθνικής Οικονομίας, όπως τροποποιήθηκε και ισχύει μέ¬ 
χρι σήμερα. 

3.3.2.2. Καλλιεργούμενες εκτάσεις 

Το ύψος της ενίσχυσης, ανά εκμετάλλευση, καθορίζε¬ 
ται με βάση τον αριθμό των στρεμμάτων που καλλιεργού¬ 
νται συστηματικά και με αυτοαπασχόληση σε αυτή και α¬ 
νέρχεται σε 1.300 δρχ. ανά στρέμμα και μέχρι 150 στρέμ¬ 
ματα ανά εκμετάλλευση, με εξαίρεση τους δικαιούχους 
της παρ. 3.2.1 ,α όπου η ενίσχυση ανά στρέμμα μπορεί να 
φθάσει έως 1.700 δρχ. 

Ειδικά για τις συστηματικές φυτείες και καλλιέργειες: 

Κριθής για παραγωγή καρπού, κτηνοτροφικών φυτών, 
μαλακού σίτου ή ανά στρέμμα ανέρχεται σε ύψος 1.800 
δρχ. με εξαίρεση τους δικαιούχους της παρ. 3.2.1 .α. που 
μπορεί να φθάσει έως 2.200 δρχ. 

Πέραν από τα 150 στρέμματα, η εκμετάλλευση δεν ενι- 
σχύεται με εξαίρεση: 

Τους δικαιούχους της παρ. 3.2.2. (μη φυσικά πρόσωπα) 
που ενισχύονται έως 1.200 στρ. 

- Τους δικαιούχους της παραγράφου 3.2.1.β. που ενι- 
σχύονται μέχρι 500 στρέμματα. 

Διευκρινίζεται ότι δεν υπολογίζεται στρεμματική ενί¬ 
σχυση, σύμφωνα με το άρθρο 19 του Καν. (ΕΚ) 950/97 του 
Συμβουλίου, που αντικατέστησε τον Καν. (ΕΟΚ) 2328/91. 

- Στις αγραναπαύσεις, βοσκοτόπους και στις ορεινές ε¬ 
κτάσεις που καλλιεργούνται με ζωοτροφές που προορί¬ 
ζονται για τη διατροφή των ζώων της εκμετάλλευσης. 


- Τις μεγαλύτερες από 5 στρέμματα, εκτάσεις συστη¬ 
ματικών οπωρώνων, μηλιάς, αχλαδιάς ή ροδακινιάς. 

- Στο σκληρό σιτάρι 

- Στο μαλακό σιτάρι, εκτάσειςμε αποδόσεις μεγαλύτε¬ 
ρες από 250 χλγρ./στρ. 

- Στα αμπέλια οινοποιίας, σε εκτάσεις με αποδόσεις με¬ 
γαλύτερες από 200 λίτρα οίνου ανά στρέμμα. 

- Στα ζαχαρότευτλα. 

- Στις εντατικές καλλιέργειες. (Καπνό, Βαμβάκι, Εσπερι¬ 
δοειδή, κηπευτικά με εξαίρεση τις πατάτες, ανθοκομικές 
καλλιέργειες). 

- Στις καλλιέργειες που ορίζει ο Υπουργός Γεωργίας 
σύμφωνα με το άρθρο 19 του Καν. (ΕΚ) 950/97 Συμβουλ- 
λίου. 

3.3.3. Παράμετροι που λαμβάνονται υπόψη κατά τον υ¬ 
πολογισμό του ύψους της ενίσχυσης. 

3.3.3.1. Ανά 1 εκτρεφομένη ζωϊκή μονάδα, πρέπει να α¬ 
ναλογούν τουλάχιστον 8 στρέμματα έκτασης, που χρησι¬ 
μοποιείται για παραγωγή ζωοτροφών ή και βόσκηση. 

3.3.3.2. Τα ύψη των ανά Ζ.Μ. ενισχύσεων, όπως αυτά κα¬ 
θορίστηκαν στις παρ. 3.3.1.1. και 3.3.2.1. ισχύουν μόνον ε¬ 
φόσον στα πλαίσια της παραπάνω σχέσης 1:8 καλλιερ¬ 
γούνται στην εκμετάλλευση τα ανάλογα με την διατροφή 
των επιδοτούμενων ζώων (συγκομιζόμενα) κτηνοτροφικά 
φυτά και αυτοαναλίσκονται απο κάθε Ζ.Μ. αυτής σε ανα¬ 
λογία τουλάχιστον: 

- Από τα βοοειδή και ιπποειδή: δύο (2) στρέμματα ξηρι- 
κά ή ένα (1) στρέμμα αρδευόμενο. 

- Από τα αιγοπρόβατα: ένα (1) στρέμμα ξηρικό ή αρδευ¬ 
όμενο. 

Εφόσον δεν υπάρχει αυτή η αναλογία, το ύψος ενίσχυ¬ 
σης ανά Ζ.Μ. μειώνεται αντίστοιχα. 

- Στις ορεινές περιοχές 

Στα μεν βοοειδή κατά 4.000 δρχ. στα δε αιγοπρόβατα 
και ιπποειδή κατά 2.000 δρχ. ενώ στους δικαιούχους της 
παρ. 3.2.1.α, στα βοοειδή κατά 4.500 δρχ. και στα αιγο¬ 
πρόβατα και ιπποειδή κατά 2.500 δρχ. 

- Στις μειονεκτικές περιοχές 

Στα μεν βοοειδή κατά 3.000 δρχ. στα δε αιγοπρόβατα 
και ιπποειδή κατά 1.800 δρχ. ενώ στους δικαιούχους της 
παρ. 3.2.1.α, στα βοοειδή κατά 3.800 δρχ. και στα αιγο¬ 
πρόβατα και ιπποειδή κατά 2.000 δρχ. 

3.3.3.3. Οι εκμεταλλεύσεις ενισχύονται για το ζωϊκό κε¬ 
φάλαιο που εκτρέφουν εφόσον δύνανται να ενισχυθούν 
για τουλάχιστον δύο (2) Ζ.Μ., αιγοπρόβατα ή μία (1) Ζ.Μ. 
βοοειδή ή ιπποειδή και ιππάρια Σκύρου. 

3.3.3.4 Δεν ενισχύονται οι πέραν των (30) τριάντα ε¬ 
κτρεφόμενες ζωικές μονάδες ανά εκμετάλλευση με εξαί¬ 
ρεση τους δικαιούχους της παρ. 3.2.2. (μη φυσικά πρό¬ 
σωπα) που ενισχύονται έως 120 Ζ.Μ. 

3.3.3.5. Δεν λαμβάνονται υπόψη τα ζώα και οι κατηγο¬ 
ρίες αυτών που δεν αναγράφονται στο παρ. I του Καν. 
950/97/ΕΚ. 

3.3.3.6. Το ποσό της ενίσχυσης που προκύπτει σύμφω¬ 
να μετά αναγραφόμενα στις παρ. 3.3.1,3.3.2 και 3.3.3.2., 
μειώνεται μέχρι 50% για τις ακόλουθες περιπτώσεις δι¬ 
καιούχων, με τον περιορισμό όμως ότι, η μέση ανά Ζ.Μ. ή 
και ΙΟστρέμ. ενίσχυση της εκμετάλλευσης δεν θα είναι μι¬ 
κρότερη από 6.600 δρχ. ότα: 

α. Η (ο) σύζυγος του (της) δικαιούχου έχει μόνιμη εξω- 
γεωργική απασχόληση (δηλαδή το εξωγεωργικό του ει¬ 
σόδημα ξεπερνάει τις 2.200.000 δρχ. ή και 140 ημερομί¬ 
σθια κατά έτος) όπως ορίζεται στην παρ. 3.1.8. ή είναι συ- 

νταξιούχος άμεσα ασφαλισμένος, με εξαίρεση τους συ¬ 
νταξιούχους γενικώς του Ο.Γ.Α. 

β. Ο (Η) δικαιούχος είχε το 1998 ατομικές ή οικογενεια¬ 
κές προσόδους, από ακίνητα ευρισκόμενα εκτός των ο¬ 
ρεινών και μειονεκτικών περιοχών, μεγαλύτερες των 
1.100.000 δρχ. Στα εισοδήματα από ακίνητα λαμβάνονται 
υπόψη αυτά του αιτούντος του ή της συζύγου και των α¬ 
νηλίκων παιδιών. 

3.3.3.7. Τα μεγέθη και οι προϋποθέσεις πρέπει να κατέ- 
χονται καθ’ όλη τη διάρκεια του έτους ενίσχυσης. 

3.3.3.8. Το ύψος της ενίσχυσης της παρ. 3.2. και τα ύψη 
των ανά Ζ.Μ., και στρέμμα ενισχύσεων, που καθορίσθη¬ 
καν στις παραγράφους 3.3.1. και 3.3.2. με τις επιφυλάξεις 
των παραγράφων 3.3.3.2. και 3.3.3.6. της παρούσας και 
του άρθρου 19 του Καν. (ΕΚ) 950/97 δύναται να αυξηθεί 
έως και 100% για τις περιπτώσεις που γίνεται χρήση με¬ 
θόδων που συμβιβάζονται με την προστασία του περι¬ 
βάλλοντος και την διατήρηση του φυσικού χώρου. 

Λεπτομέρειες εφαρμογής, το κατά περίπτωση ύψος ε¬ 
νίσχυσης και το πεδίο εφαρμογής καθορίζονται, με από¬ 
φαση του Υπουργού Γεωργίας. 

3.4. Επιπτώσεις από την αθέτηση των όρων και προϋ¬ 
ποθέσεων 

3.4.1. Οι δικαιούχοι του προγράμματος απορρίπτονται 
και υποχρεώνονται στην επιστροφή του συνόλου των πο¬ 
σών που έχουν εισπράξει, καθώς και των νομίμων αναλο- 
γούντων τόκων, από την ημερομηνία ειδοποίησης από τη 
Δ/νση Γεωργίας σύμφωνα με τις διατάξεις του Ν.Δ. 
356/74 «Περί Κώδικος ΕισπράξεωςΔημοσίων Εσόδων» ε¬ 
φόσον κατά τη διάρκεια της περιόδου δέσμευσης (5ετία): 

α. Διακόψουν με υπαιτιότητά τους την άσκηση της γε¬ 
ωργίας. 

β. Η συνολικά χρησιμοποιούμενη γεωργική έκταση της 
εκμετάλλευσής τους μειωθεί κάτω από 20 στρέμματα, λό¬ 
γω μεταβίβασης ή παραχώρησης της χρήσης μέρους αυ¬ 
τής με οιονδήποτε τρόπο. 

γ. Εγκαταλείψουν τις ορεινές και μειονεκτικές περιοχές 
και εγκατασταθούν μόνιμα εκτός αυτών. 

δ. Δηλώνουν ψευδή στοιχεία για να λάβουν εξισωτική α¬ 
ποζημίωση και εμπίπτουν στις περιπτώσεις του άρθρου 
11 της αριθμ. 339899/5.4.93 απόφασης Υπ. Γ εωργίας και 
Υφυπουργού Εθνικής Οικονομίας όπως αυτή τροποποιή¬ 
θηκε και ισχύει σήμερα. 

ε. Δεν διευκολύνουν την υπηρεσία κατά την πραγματο¬ 
ποίηση των απαραίτητων ελέγχων για την διαπίστωση 
των προϋποθέσεων των κατεχομένων εκτάσεων και των 
εκτρεφομένων ζώων. 

στ. Καταγγέλονται ως μη συνεργάσιμοι κατά την εφαρ¬ 
μογή των προγραμμάτων εξυγίανσης της κτηνοτροφίας 
από τις κτηνιατρικές υπηρεσίες. 

3.4.2. Οι δικαιούχοι της ενίσχυσης υποχρεώνονται στην 
επιστροφή μέρους των ποσών που έχουν εισπράξει, σύμ¬ 
φωνα με τις διατάξεις του Ν.Δ. 356/74 εφόσον: 

α. Μειώνουν αδικαιολόγητα τον αριθμό των Ζ. Μ. της εκ¬ 
μετάλλευσής τους, κάθε έτος, σε σχέση με το έτος βά¬ 
σης, σε μεγέθη που καθορίζονται με απόφαση του Υ¬ 
πουργού Γεωργίας. 

Το ύψος της ενίσχυσης που είναι απαιτητό, προσδιορί¬ 
ζεται με βάση τα επί μέρους ποσά που αντιστοιχούν στις 
διαφορές του αριθμού των ζωικών μονάδων του εξεταζο- 
μένου έτους από εκείνου των προηγουμένων μέχρι του έ¬ 
τους βάσης. 

β. Ενισχύθηκαν για ζώα που δεν είχαν διατηρηθεί σε συ¬ 


στηματική εκτροφή καθ’ όλη τη διάρκεια του έτους ενί¬ 
σχυσης. Το ύψος της ενίσχυσης που είναι απαιτητό 
προσδιορίζεται με βάση τον αριθμό Ζ.Μ. της εκμετάλλευ¬ 
σης που έχουν ενισχυθεί και μειώθηκαν το ίδιο έτος. 

γ. Η αξιοποιούμενη έκταση μειώθηκε αδικαιολόγητα κα¬ 
τά την διάρκεια του έτους ενίσχυσης, σε μέγεθος όμως 
που να επιτρέπει την συνέχιση παραμονής στο πρόγραμ¬ 
μα. 

Το ύψος της ενίσχυσης που είναι απαιτητό προσδιορί¬ 
ζεται με βάση τον αριθμό των στρεμμάτων της εκμ/σης 
που έχουν ενισχυθεί και μειώθηκαν το ίδιο έτος. 

3.4.3. Οι δικαιούχοι του προγράμματος, χάνουν το δι¬ 
καίωμα να λάβουν οποιαδήποτε οικονομική ενίσχυση, 
που αφορά προσανατολισμό της γεωργίας από το Ελλη¬ 
νικό Δημόσιο, για μια δεκαετία με απόφαση του Δ/ντή Γ ε¬ 
ωργίας, όταν: 

α. Δηλώνουν ψευδή στοιχεία για να λάβουν την εξισωτι- 
κή αποζημίωση. 

β. Ανήκουν στις περιπτώσεις που αναφέρονται στο άρ¬ 
θρο 11 της αριθμ. 339899/5.4.93 απόφαση Υπ. Γ εωργίας 
και Υφυπουργού Εθνικής Οικονομίας όπως αυτή τροπο¬ 
ποιήθηκε και ισχύει μέχρι σήμερα. 

Οι γεωργοί αυτοί δεν χάνουν το δικαίωμα να λάβουν ε¬ 
νισχύσεις για δραστηριότητες κτηνιατρικής που είναι υ¬ 
ποχρεωτικές. 

3.4.4. Οι δικαιούχοι του προγράμματος απαλλάσσονται 
της υποχρέωσης που αναφέρονται στις περιπτώσεις α' 
και γ'της παρ. 3.4.1. αν διακόψουν την άσκηση της γεωρ¬ 
γικής δραστηριότητας ή εγκαταλείψουν τις ορεινές και 
μειονεκτικές περιοχές, με την προϋπόθεση όμως ότι εξα¬ 
σφαλίζουν κατά τα οριζόμενα με την αριθμ. 398167/86 α¬ 
πόφαση του Υπουργού Γ εωργίας και σύμφωνα με τους ό¬ 
ρους και προϋποθέσεις του παρόντος προγράμματος, 
την συνέχιση της λειτουργίας της εκμετάλλευσης, τουλά¬ 
χιστον μέχρι τη συμπλήρωση της υποχρεωτικής πενταε¬ 
τίας. 

3.4.5. Οι δικαιούχοι του προγράμματος απαλλάσσονται 
της υποχρέωσης που αναφέρεται στην παρ. 3.4.2. εφό¬ 
σον μεταβιβάσουν την ιδιοκτησία μέρους της γεωργικής 
τους εκμετάλλευσης (ακίνητη περιουσία, ζωικό κεφάλαιο 
κ.λπ.) σε παιδιά τους ή αδέλφια τους που ασκούν το ε¬ 
πάγγελμα του γεωργού στις ορεινές και μειονεκτικές πε¬ 
ριοχές, με τον όρο και οι ίδιοι να εξακολουθούν να είναι δι¬ 
καιούχοι του παρόντος προγράμματος. 

3.4.6. Οι δικαιούχοι του προγράμματος απαλλάσσονται 
των υποχρεώσεων που αναφέρονται στην παρ. 3.4.1., ε¬ 
κτός των περιπτώσεων δ και ε και στην παρ. 3.4.2., όταν: 

α. Συνταξιοδοτούνται λόγω αποχώρησης από την ενερ¬ 
γό επαγγελματική απασχόληση ή λόγω ανικανότητας ή έ¬ 
νταξής τους στο μέτρο της παύσης της γεωργικής δρα- 
σιηριότητας. 

β. Έχουν εξαντλήσει το πενταετές χρονικό διάστημα 
που ορίζεται στην παρ. 3.1.6. 

ν. Η περιουσία τους αποτελεί αντικείμενο αναγκαστικής 
απαλλοτρίωσης για λόγους δημόσιας ωφέλειας. 

δ. Συντρέχει περίπτωση ανώτερης βίας. 

4. ΓΕΝΙΚΕΣ ΔΙΑΤΑΞΕΙΣ 

4.1. Εγκρίνει την διάθεση ποσού 37 δις για τις ενισχύ¬ 
σεις και δαπάνες που προβλέπονται στην παρούσα από¬ 
φαση καθώς και υποχρεώσεις παρελθόντων ετών. Το ως 
άνω ποσό πληρωθεί από το Π.Δ.Ε. 

Ο Υπουργός Γ εωργίας είναι δυνατόν να μειώνει τα ύψη 

των ενισχύσεων που προβλέπονται στην παρούσα από¬ 
φαση, στα πλαίσια του Καν. (ΕΚ) 950/97 και να καθορίζει 
λεπτομέρειες εφαρμογής αυτής. 

4.2. Από την παραπάνω πίστωση εγκρίνονται: 

α. Για την κάλυψη των εξόδων προμήθειας γραφικών ε- 
κτυπωτικών και λοιπών υλικών αναγκαίων για την υλοποί¬ 
ηση των μέτρων έως 30 εκατ. δρχ. 

β. Γ ια την κάλυψη των εξόδων κινήσεως του προσωπι¬ 
κού των φορέων εφαρμογής των μέτρων έως 200 εκατ. 
δρχ- 

γ. Για την αμοιβή των Επιτροπών εξακρίβωσης των προ¬ 
ϋποθέσεων χορήγησης εξισωτικής αποζημίωσης καθώς 
και των Γραμματέων αυτών έως ποσού 200 εκατ. δρχ. 

4.3. Η προμήθεια της Α.Τ.Ε. για τις πληρωμές των ενι¬ 
σχύσεων που προβλέπονται στην παρούσα απόφαση, ο¬ 
ρίζεται σε 0,3%. 

4.4. Οι διατάξεις τς απόφασης αυτής από 1.1.1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

-♦- 

Αριθ. 41913 (4) 

Τροποποίηση της 29574/5.2.97 απόφασης «Συγκρότηση 
Διοικητικού Συμβουλίου Ελληνικού Οργανισμού Γάλα- 
κτος». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τα εξής: 

1. Τις διατάξεις του Ν. 1558/85 «Κυβέρνηση και κυβερ¬ 
νητικά όργανα», όπως συμπληρώθηκε με τις διατάξεις 
του άρθρου 27 του Ν. 2081/92 (ΦΕΚ 154/Α/92) και όπως 


αυτές αντικαταστάθηκαν με το άρθρο 1 παρ. 2 του Ν. 
2469/97 (ΦΕΚ 38/Α/97). 

2. Τις διατάξεις του άρθρου 94 του Ν. 2127/93 «Εναρ¬ 
μόνιση προς το Κοινοτικό Δίκαιο κ.λπ.» διατάξεις (ΦΕΚ 
48/Α/93) όπως η παρ. 2 του ιδίου άρθρου αντικαταστάθη- 
κε με το άρθρο 3 του Ν. 2332/95 (ΦΕΚ 181/Α/95). 

3. Τις διατάξεις του Π.Δ/τος 226/93 «Οργάνωση του Ελ¬ 
ληνικού Οργανισμού Γάλακτος (ΕΛΟΓ)» (ΦΕΚ92/Α/93). 

4. Τη διάταξη του άρθρου 52 παρ. 2 του Ν. 2538/97 (ΦΕΚ 
242/Α/97). 

5. Την αριθμ. 29574/5.2.97 (ΦΕΚ 101/Β/97) απόφασή 
μας «Συγκρότηση Διοικητικού Συμβουλίου Ελληνικού Ορ¬ 
γανισμού Γάλακτος», όπως συμπληρώθηκε με την αριθμ. 
6951/29.3.98 ομοία απόφαση. 

6. Το αριθμ. 81/13/9.3.99 έγγραφο της Κεντρικής Συνε¬ 
ταιριστικής Ένωσης Κτηνοτροφικών Προϊόντων (ΚΤΗ- 
ΝΟΤΡΟΦΙΚΗ). 

7. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
Νομικού Προσώπου Ελληνικού Οργανισμού Γάλακτος 
(ΕΛΟΓ), αποφασίζουμε: 

Τροποποιούμε την αριθμ. 29574/5.2.97 απόφασή μας, 
όπως αυτή συμπληρώθηκε με την αριθμ. 6951/29.3.88 ό¬ 
μοια απόφασή μας, ως εξής: 

1ε. Τον Μιχάλη Τζιότζιο εκπρόσωπο της «Κτηνοτροφι- 
κής» ως τακτικό μέλος, με αναπληρωτή τον Γεώργιο Βαϊ- 
όπουλο. 

Η θητεία των ως άνω μελών λήγει 14.2.2000. 

Κατά τα λοιπά ισχύει η ριθμ. 29574/5.2.97 απόφασή μας 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό β σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.ΔΔ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 - . 3.500 » . 

15.000 » . 750 » . 

70.000 >■ . 3.500 ·· . 

30.000 >· . 1.500 » . 

15.000 >· . 750 >■ . 

5.000 » . 250 » . 

10.000 *> . 500 >■ . 

3.000 >■ . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_ 

| Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 

ϋ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

































